Torn Curtain
Torn Curtain () je američki špijunski film snimljen 1966. godine u režiji Alfreda Hitchcocka. Protagonist, čiji lik tumači Paul Newman, je ugledni američki fizičar i zrakoplovni inženjer koji prebjegne u Istočnu Njemačku. Radnja prikazuje kako njegova supruga, čiji lik tumači Julie Andrews,  koja ga prati iako je  šokirana njegovim izdajničkim postupkom, otkriva kako je njegov bijeg na Istok u stvari samo varka, odnosno da je njegov pravi zadatak Zapadu dobaviti vrijedne obavještajne podatke.

Hitchcocku, koji je u to vrijeme bio na vrhuncu karijere, je poticaj za snimanje dao kako tada aktualni Hladni rat, tako i tadašnja popularnost špijunskih filmova inspiriranih Jamesom Bodnom; kao neposredna inspiracija je, pak, poslužio slučaj britanskih obavještajaca Guya Burgessa i Donalda MacLeana koji su 1951. godine prebjegli u SSSR, pri čemu je Hitchcock bio posebno fasciniran odlukom MacLeanove supruge Melinde Marling da se pridruži mužu preko Željezne zavjese nekoliko godina kasnije.

Produkciju filma su, međutim, od samog početka obilježili problemi. Hitchcock se posvađao sa Brianom Mooreom, irskim piscem angažiranim za scenario, a njihova je svađa eksalirala u formalni spor oko autorstva, na kraju riješen u Mooreovu korist; sam Moore je nekoliko godina kasnije dio svojih iskustava sa snimanja iskoristio kao inspiraciju za radnju romana Fergus. Hitchock je originalno namjeravao da za glavne uloge angažira Caryja Granta i Eve Marie Saint, par iz svog ranijeg, žanrovski srodnog filma Sjever-sjeverozapad; Grant je, međutim, na njegovo veliko razočarenje, objavio kako nakon filma Koračaj, ne trči napušta glumu. Umjesto toga mu je matični studio Universal Pictures za glavne glumce nametnuo Newmana i Christie, koji su u to vrijeme bili na vrhuncu popularnosti. Zbog Christie, kojoj je studio originalno mislio dati "laganu" pjevačku točku nalik na Mary Poppins i Moje pjesme, moji snovi, se morao lišiti svog dugogodišnjeg suradnika, kompozitora Bernarda Herrmann, čija se muzika smatrala "previše mračnom". Hitchcock je, međutim, najveće probleme imao sa Newmanom, koji je inzistirao na metodskoj glumi i režisera nije smatrao za krajnji autoritet.

Torn Curtain nakon premijere nije imao uspjeha kod kritike, koja je Hitchcocku zamjerala "staromodnost" i izvještačenost. Iako je imao relativno solidne komercijalne rezultate, Torn Curtain je označio završetak najuspješnije faze u Hitchcockovoj karijeri. Usprkos toga, Hitchcock se hladnoratovskoj temi nekoliko godina kasnije vratio sa filmom Topaz.

Uloge

Paul Newman ... Profesor Michael Armstrong
Julie Andrews ... Sarah Sherman
Lila Kedrova ... Grofica Kuchinska
Hansjörg Felmy ... Heinrich Gerhard
Tamara Toumanova ... Balerina
Wolfgang Kieling ... Hermann Gromek
Ludwig Donath ... Profesor Gustav Lindt
Günter Strack ... Profesor Karl Manfred
David Opatoshu ... G. Jacobi
Gisela Fischer ... Dr. Koska
Mort Mills ... Seljak
Carolyn Conwell ... Seljakova supruga
Arthur Gould-Porter ... Freddy, prodavač knjiga
Gloria Gorvin ... Fräulein Mann
Robert Boon  ... Profesor Winkelmann
Peter Bourne  ... Profesor Olaf Hengström
Linda Carol  ... Plesačica
Rico Cattani  ... Heinrich, vozač autobusa za bijeg
Andrea Darvi ... Gretl Koska
Maurice Doner ... Hugo, menadžer prtljage

Harold Dyrenforth ... Otto Haupt
Horst Ebersberg  ... Istočnonjemački prevodilac
Ben Frommer ... Skeptični putnik aviona
Sasha Harden ... Graničar
Joe Harris ... Član baleta
Mischa Hausserman ... Idealistički mladić
Alfred Hitchcock ... Čovjek u hodniku hotela sa bebom
Erik Holland ... Hotelski službenik za putovanja
Nancy Kilgas ... Članica baleta
Peter Lorre Jr. ... Taksist (van špice)
Jan Malmsjö ... Švedski fotograf
Hedley Mattingly ... Službenik zrakoplovne kompanije
Norbert Meisel ... Direktor tvornice
Frank Oberschall ... Aerodromski službenik za sigurnost
Gerd Rein ... Istočnonjemački službenik prilikom hapšenja u autobusu
Gene Roth ... Stražar u pošti
Norbert Schiller ... Profesor Gutman
Lyle Sudrow ... Švedski kapetan
Wilhelm von Homburg ... Plavokosi blizanac u autobusu

Literatura
Busby, Brian. Character Parts: Who's Really Who in CanLit. Knopf, Toronto,2003. .
Maxford,Howard. The A - Z of Hitchcock: The Ultimate Reference Guide, B.T Batsford, London, 2002. 
McGilligan, Patrick. Alfred Hitchcock: A life in darkness and Light. Regan Books, New York, 2003. 
Perry, George. The Complete Phantom of the Opera. New York: Henry Holt and Company, 1987. .

Vanjske veze
 
 
 Torn Curtain Eyegate Gallery 

Američki filmovi
Špijunski filmovi
Triler filmovi
Filmovi o Hladnom ratu
Authority control 2